ডেস্ক রিপোট:: ঢাকা থেকে সিলেট অভিমুখী আন্তঃনগর জয়নন্তিকা এক্সপ্রেস ট্রেন থেকে ১৬৫ বোতল ফেন্সিডিলসহ এক ব্যক্তিকে আটক করেছে জিআরপি পুলিশ। মঙ্গলবার সন্ধ্যা সাড়ে ৭ টায় মোগলাবাজার মাইজগাঁও নামক স্থান থেকে রাসেল রহমানী নামের ওই ব্যক্তিকে ফেন্সিডিলসহ আটক করেন জিআরপি’র এএসআই সামছুল ইসলামসহ অন্য পুলিশ সদস্যরা। আটক রাসেল রহমানী ভোলা জেলার সদর থানার পশ্বিম উকিলপাড়ার আলতাফুর রহমানের ছেলে। সিলেট রেলওয়ের জিআরপি থানার অফিসার ইনচার্জ (ওসি) জাহাঙ্গীর হোসেন জানান, আটক রাসেল রহমানী কালো ট্রলি ব্যাগে করে ১৬৫ বোতল ফেন্সিডিল নিয়ে সিলেট আসার পথে আটক হয়। তার বিরুদ্ধে মাদকদ্রব্য নিয়ন্ত্রন আইনে মামলা দায়েরের প্রস্তুতি চলছে বলে জানান তিনি।